CELEX: 32017R1846
Language: sl
Date: 2017-10-12 00:00:00
Title: Izvedbena uredba Komisije (EU) 2017/1846 z dne 12. oktobra 2017 o spremembi Izvedbene uredbe (EU) 2017/1272 o določitvi zgornjih mej proračuna za leto 2017 za nekatere sheme neposrednih podpor na Portugalskem

13.10.2017   
            
            
               SL
            
            
               Uradni list Evropske unije
            
            
               L 264/1
            
         IZVEDBENA UREDBA KOMISIJE (EU) 2017/1846
   z dne 12. oktobra 2017
   o spremembi Izvedbene uredbe (EU) 2017/1272 o določitvi zgornjih mej proračuna za leto 2017 za nekatere sheme neposrednih podpor na Portugalskem
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (1) ter zlasti člena 22(1) in člena 42(2) Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) 2017/1272 (2) je določila letne nacionalne zgornje meje za nekatere sheme neposrednih plačil v letu 2017.
            
         
               (2)
            
            
               Izvedbena uredba (EU) 2017/1272 v skladu z odločitvijo Portugalske, da od leta zahtevka 2017 uporablja prerazporeditveno plačilo, določa zgornjo mejo za prerazporeditveno plačilo na Portugalskem. Posledično se zdi, da dodeljena finančna sredstva, ki jih je priglasila Portugalska, niso vključevala dela načrtovanih odhodkov v okviru navedene sheme. Da se zagotovi spoštovanje cilja sheme, da se podpora za prve hektare kmetijskega gospodarstva poveča, bi bilo treba dodeljena finančna sredstva za prerazporeditveno plačilo na Portugalskem v letu 2017 povečati.
            
         
               (3)
            
            
               Posledično bi bilo treba v skladu s členom 22 Uredbe (EU) št. 1307/2013 zgornjo mejo za shemo osnovnega plačila na Portugalskem v letu 2017 ustrezno znižati.
            
         
               (4)
            
            
               Izvedbeno uredbo (EU) 2017/1272 bi bilo zato treba ustrezno spremeniti.
            
         
               (5)
            
            
               Ker popravek, izveden s to uredbo, vpliva na uporabo Izvedbene uredbe (EU) 2017/1272, ki se uporablja od 1. januarja 2017, bi bilo treba tudi to uredbo uporabljati od istega datuma.
            
         
               (6)
            
            
               Ukrepi iz te uredbe so v skladu z mnenjem Upravljalnega odbora za neposredna plačila –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) 2017/1272
   Priloga k Izvedbeni uredbi (EU) 2017/1272 se spremeni:
   
               (1)
            
            
               v točki I se vnos za Portugalsko nadomesti z naslednjim:
               
                           „Portugalska
                        
                        
                           267 437 “
                        
                     
         
               (2)
            
            
               v točki III se vnos za Portugalsko nadomesti z naslednjim:
               
                           „Portugalska
                        
                        
                           23 050 “
                        
                     
         Člen 2
   Začetek veljavnosti in uporaba
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2017.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. oktobra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 608.
   
      (2)  Izvedbena uredba Komisije (EU) 2017/1272 z dne 14. julija 2017 o določitvi zgornjih mej proračuna za leto 2017 za nekatere sheme neposrednih podpor iz Uredbe (EU) št. 1307/2013 Evropskega parlamenta in Sveta (UL L 184, 15.7.2017, str. 5).